100%-os támogatású gyakornoki pályázati indul 2019 őszén vállalkozásoknak | MKB Consulting
100%-os támogatású gyakornoki pályázati indul 2019 őszén vállalkozásoknak
Közzétéve: 2019-07-08 2019-07-10 by MKB Consulting
Társadalmi egyeztetés alatt áll a GINOP-5.2.4-19 kódszámú “Új gyakornoki program” felhívás. A pályázat fő célja a fiatalok gördülékenyebb elhelyezkedésének biztosítása a vállalatok motiválása által.
A támogatás keretében a mikro-, kis- és középvállalkozások által igényelhető összeg minimum 4.032.000 Ft, maximum 22.176.000 Ft. A támogatás maximális mértéke az összes elszámolható költség 100%-a lehet.
Az ország egyik legnagyobb és legösszetettebb kihívása az ifjúsági munkanélküliség problémája, épp ezért kiemelt kormányzati célkitűzés a fiatalok munkaerő-piaci belépésének segítése, az ifjúsági munkanélküliség csökkentése. A GINOP-5.2-4-19 Új gyakornoki program a vállalkozás statisztikai létszámának növelésével együtt járó, azaz új státusz betöltését eredményező foglalkoztatás esetén bér- és járuléktámogatást nyújt a vállalkozások számára a gyakornok (legfeljebb 6 fő) foglalkoztatásához valamint a vállalati gyakornoki kapcsolattartói (két fő gyakornokonként maximum 1 fő) tevékenység ellátásához kapcsolódóan hat hónapon keresztül. Lehetőséget teremt továbbá megváltozott munkaképességű gyakornok foglalkoztatása esetén a munkavégzés segítésével foglalkozó személy (1 fő) foglalkozatására.
Vállalati gyakornoki kapcsolattartó tevékenység
← Mezőgazdasági termelők EU-s és nemzeti minőségrendszerhez történő csatlakozásának támogatása
Háromszoros túljelentkezés az építőipari beruházásösztönző pályázaton →